Un tânăr în vârstă de 24 de ani, din București, a fost depistat la volan pe DN1B, deși avea permisul de conducere suspendat. Tânărul s-a ales cu dosar penal.
Polițiștii din cadrul Poliției oraşului Mizil au oprit, luni, în jurul orei 12.00, pentru control, pe Drumul Național 1B un autoturism condus de un tânăr în vârstă de 24 de ani, din municipiul București.
„În urma verificărilor efectuate în bazele de date, polițiștii au constatat faptul că tânărul figurează cu permisul de conducere suspendat.
În cauză, a fost întocmit dosar penal sub aspectul săvârşirii infracțiunii de conducerea unui autovehicul pe drumurile publice de către o persoană a cărei exercitare a dreptului de a conduce i-a fost suspendată”, a precizat IPJ Prahova.